CELEX: 52003PC0077
Language: fi
Date: 2003-02-19
Title: Ehdotus Euroopan parlamentin ja neuvoston asetus eurooppalaisten poliittisten puolueiden säännöistä ja rahoituksesta

Avis juridique important

|

52003PC0077

Ehdotus Euroopan parlamentin ja neuvoston asetus eurooppalaisten poliittisten puolueiden säännöistä ja rahoituksesta  /* KOM/2003/0077 lopull. - COD 2003/0039 */  

Ehdotus EUROOPAN PARLAMENTIN JA NEUVOSTON ASETUS eurooppalaisten poliittisten puolueiden säännöistä ja rahoituksesta(komission esittämä)PERUSTELUTPerustamissopimuksen, sellaisena kuin se on muutettuna Nizzan sopimuksella, 191 artiklassa todetaan seuraavaa:Euroopan tason poliittiset puolueet ovat tärkeä yhdentymistä edistävä tekijä unionissa. Ne myötävaikuttavat eurooppalaisen tietoisuuden muodostumiseen ja unionin kansalaisten poliittisen tahdon ilmaisemiseen.Neuvosto vahvistaa 251 artiklassa määrättyä menettelyä noudattaen Euroopan tasolla toimivia poliittisia puolueita ja erityisesti niiden rahoitusta koskevat säännöt.Perustamissopimuksen 191 artiklassa tunnustetaan Euroopan tason poliittisten puolueiden tärkeä rooli poliittisen keskustelun kehittämisessä Euroopan tasolla, minkä ansiosta ne voivat parantaa demokratian laatua ja unionin toimielinten toimintaa.Artiklassa tunnustetaan lisäksi, että voidakseen täyttää perustamissopimuksen niille osoittaman tehtävän puolueiden on saatava ainakin osa rahoituksestaan yhteisön talousarviosta.Muutetussa 191 artiklassa määrätään nyt asianmukaisten säädöspuitteiden antamisesta yhteispäätösmenettelyllä. Uusi ehdotus perustuu 308 artiklaan pohjautuvan väliaikaisen ehdotuksen tiimoilta kyseisissä kolmessa toimielimessä jo tehtyyn rakentavaan työhön, ja siinä liitetään yhteen ne osa-alueet, joista on jo tämän prosessin kuluessa päästy yksimielisyyteen.Ehdotuksen tavoitteena on toteuttaa konkreettisesti 191 artiklan ensimmäisessä kohdassa ilmaistu aikomus luomalla vakaat, selkeät ja avoimet pitkän aikavälin puitteet eurooppalaisille poliittisille puolueille ja niiden rahoitukselle yhteisön talousarviosta.Komission mielestä olisi epäasianmukaista vahvistaa liian yksityiskohtaiset tai määräilevät poliittiset vaatimukset eurooppalaisten poliittisten puolueiden rekisteröinnille, mutta sen mielestä on kuitenkin välttämätöntä säätää tällaisten puolueiden osalta demokraattisten periaatteiden noudattamista koskevat vähimmäisvaatimukset.Näin ollen 2 artiklassa (puolueen määrittely) ja 3 artiklassa (rekisteröinti) säädetään puolueen sääntöjen rekisteröimisestä Euroopan parlamenttiin seuraavaa:- puolueen on oltava osallistunut tai ilmoittanut aikomuksestaan osallistua Euroopan parlamentin vaaleihin- puolueella on oltava selkeästi määritellyt varainhoidosta vastaavat elimet- puolueen on varmistettava, että eurooppalaisen poliittisen puolueen säännöissä ja toiminnassa noudatetaan unionin perustavoitteita vapauden, demokratian, ihmisoikeuksien, perusvapauksien ja oikeusvaltioperiaatteen osalta.Ehdotuksen 4 artiklassa säädetään edellä kolmanteen luetelmakohtaan sisältyneiden velvoitteiden noudattamisen tarkistamisesta ja annetaan Euroopan parlamentille valtuudet poistaa sellainen puolue rekisteristä, joka ei enää täytä rekisteröintiedellytyksiä.Avoimuuden varmistamiseksi 3 artiklassa edellytetään sääntöjen julkistamista.Näin ollen 3 artiklassa säädetty rekisteröintimenettely on ensimmäinen mutta ei ainoa vaatimus, joka puolueen on täytettävä rahoitusta saadakseen. Sääntöjen rekisteröimisen jälkeen puolueen on vielä täytettävä 5 artiklassa luetellut muut vaatimukset rahoituksen saamiseksi. Rekisteröidyt puolueet jättävät rahoitusta koskevan hakemuksen parlamentille, joka päättää asiasta kahden kuukauden kuluessa.Yhteisön rahoitus on varattava puolueille, joilla on tietyn laajuinen edustus joko Euroopan parlamentissa tai useassa jäsenvaltiossa. Tässä yhteydessä asetuksen 5 artiklassa oleva viittaus alueparlamentteihin olisi tulkittava kussakin jäsenvaltiossa sen oman perustuslain periaatteiden mukaisesti. Rahoitusperusteiksi ehdotetaan seuraavia: puolueen edustajia on valittu alueen, jäsenvaltion tai Euroopan parlamenttiin ainakin yhdessä kolmasosassa jäsenvaltioista tai se on saanut vähintään 5 prosenttia äänistä ainakin yhdessä kolmasosassa yhteisön jäsenvaltioista viimeksi pidettyjen Euroopan parlamentin vaalien yhteydessä. Puolueiden on lisäksi sitouduttava olemaan hyväksymättä tietyntyyppisiä 5 artiklan d alakohdassa määriteltyjä lahjoituksia.Nämä edellytykset täyttävät puolueet voivat saada rahoitusta unionin talousarviosta perustamissopimuksen 191 artiklan ja toissijaisuusperiaatteen mukaisesti. Tällä rahoituksella ei ole tarkoitus korvata eurooppalaisten puolueiden omarahoitusosuutta, jonka on oltava vähintään 25 prosenttia kunkin puolueen talousarviosta.Määrärahat jaetaan tukikelpoisten puolueiden kesken objektiivisin perustein. Kukin puolue saa kiinteämääräisen perusosuuden, johon lisätään Euroopan parlamenttiin valittujen edustajien määrään perustuva osuus. Kiinteämääräiseen osuuteen varataan 15 prosenttia ja edustajien määrästä riippuvaan osuuteen 85 prosenttia kyseisistä määrärahoista.Ehdotettuja määrärahoja on tarkistettu laajentumisesta aiheutuvan unionin tulevan väestönlisäyksen ottamiseksi huomioon.On selvää, että yhteisön talousarviosta rahoitusta saavan poliittisen puolueen varainhoidon on oltava avointa. Sen vuoksi eurooppalaisten poliittisten puolueiden tulee julkistaa tilinpäätöksensä ja ilmoittaa kaikki rahoituslähteensä (lukuun ottamatta enintään 100 euron suuruisia lahjoituksia). Tavanomaisista raportointi-, kirjanpito- ja tilintarkastusmenettelyistä säädetään varainhoitoasetuksen mukaisesti.Koska tehtävien päällekkäisyys ei ole suotavaa, on säädettävä myös, että ulkopuolinen ja riippumaton tilintarkastaja tarkastaa puolueiden tilit.Toimintaa on lopuksi ehdotettu rahoitettavaksi erityisenä parlamentin hallintomenona (talousarvion pääluokka I) budjettivallan käyttäjän parlamentin talousarvioihin vuosiksi 2002 ja 2003 ottaman "Avustukset eurooppalaisten poliittisten puolueiden hyväksi" -nimisen momentin mukaisesti.Tulojen ja menojen hyväksyjän vastuuta koskevissa varainhoitoasetuksen [1] 66, 76 ja 116 artiklan säännöksissä edellytetään, että sama tulojen ja menojen hyväksyjä päättää myönnettävistä avustuksista ja tekee vastaavat talousarvio- ja oikeudelliset sitoumukset.[1]  EYVL L 248, 16.9.2002.2003/0039 (COD)Ehdotus EUROOPAN PARLAMENTIN JA NEUVOSTON ASETUS eurooppalaisten poliittisten puolueiden säännöistä ja rahoituksestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 191 artiklan,ottavat huomioon komission ehdotuksen [2],[2]  EYVL C.noudattavat perustamissopimuksen 251 artiklassa määrättyä menettelyä, [3][3]  EYVL C.sekä katsovat seuraavaa:1) On tarpeen säätää eurooppalaisten poliittisten puolueiden säännöistä ja varmistaa, että ne noudattavat demokraattisia periaatteita, perusoikeuksia ja oikeusvaltion periaatteita perustamissopimuksen ja Euroopan unionin perusoikeuskirjan määräysten mukaisesti, ja että niillä on omat hallintoelimensä.2) On tarpeen säätää eurooppalaisten poliittisten puolueiden rahoituksesta, jolla katetaan osa niiden toimintakustannuksista. Nizzan sopimukseen liitetyn julistuksen N:o 11 mukaisesti rahoitusta ei saa käyttää suoraan eikä välillisesti poliittisten puolueiden rahoittamiseen kansallisella tasolla.3) Tämän asetuksen vaatimuksia olisi sovellettava samoin perustein kaikkien eurooppalaisten puolueiden rahoitukseen ottaen huomioon niiden todellisen edustuksen Euroopan parlamentissa.4) Rahoitusta olisi myönnettävä ainoastaan puolueille, joilla on Euroopan tasolla riittävä edustus, jotta vältetään rahoituksen myöntäminen yksinomaan kansallisille puolueille tai puolueille, joilta en evätty kansallinen rahoitus sen vuoksi, että ne eivät noudata demokratian periaatteita. Tämä rahoitus ei saisi korvata puolueiden omaa rahoitusta.5) Olisi määritettävä, minkäluonteisia menoja voidaan rahoittaa tämän asetuksen perusteella.6) Puolueiden rahoitukseen myönnettävistä määrärahoista olisi päätettävä vuosittaisessa talousarviomenettelyssä.7) Puolueiden rahoittamiseen osoitetut määrärahat luokitellaan Euroopan parlamentin erityisiksi hallintomenoiksi, ja niiden toteuttaminen kuuluu sen vastuulle tulojen ja menojen hyväksyjänä.8) On välttämätöntä varmistaa Euroopan yhteisöjen yleisestä talousarviosta rahoitusta saavien eurooppalaisten poliittisten puolueiden riittävä avoimuus ja niiden varainhoidon valvonta,OVAT ANTANEET TÄMÄN ASETUKSEN:1 artiklaSisältö ja soveltamisalaTällä asetuksella vahvistetaan eurooppalaisten poliittisten puolueiden sääntöjä ja rahoitusta koskevat säännöt.2 artiklaMääritelmätTässä asetuksessa tarkoitetaan1. "poliittisella puolueella" kansalaisten muodostamaa ryhmittymää,-  joka pyrkii poliittisiin päämääriin ja-  joka on tunnustettu tai perustettu vähintään yhden jäsenvaltion oikeusjärjestyksen mukaisesti2. "poliittisten puolueiden liitolla" organisoitunutta yhteistyötä vähintään kahden poliittisen puolueen välillä3. "eurooppalaisella poliittisella puolueella" poliittista puoluetta tai poliittisten puolueiden liittoa, joka on rekisteröinyt sääntönsä Euroopan parlamenttiin tässä asetuksessa säädettyjen edellytysten ja menettelyjen mukaisesti.[3] artiklaSäännöt1. Poliittinen puolue tai poliittisten puolueiden liitto voi rekisteröidä sääntönsä Euroopan parlamenttiin seuraavin edellytyksin:a) poliittinen puolue tai poliittisten puolueiden liitto toimii vähintään kolmessa jäsenvaltiossab) poliittisen puolueen, poliittisten puolueiden liiton tai liittoon kuuluvien osien on täytynyt osallistua Euroopan parlamentin vaaleihin tai ilmaista aikomuksensa tehdä näin jättämällä kirjallinen ilmoitus Euroopan parlamentille.2. Sääntöihin on sisällyttävä ohjelma, jossa asetetaan poliittisen puolueen tai poliittisten puolueiden liiton tavoitteet, ja säännöissä on erityisesti määriteltävä poliittisesta johtamisesta ja varainhoidosta vastaavat elimet sekä elimet tai luonnolliset henkilöt, joilla on kussakin jäsenvaltioissa valtuudet toimia puolueen oikeudellisena edustajana erityisesti, mitä tulee irtaimen ja kiinteän omaisuuden hankintaan tai myymiseen sekä kantajana tai vastaajana toimimiseen oikeudenkäynneissä.Poliittisen puolueen tai poliittisten puolueiden liiton sääntöjen ja toiminnan on noudatettava vapauden ja demokratian, ihmisoikeuksien ja perusvapauksien sekä oikeusvaltion periaatteita.3. Jo rekisteröityjen sääntöjen muuttaminen edellyttää rekisteröintipyynnön osoittamista Euroopan parlamentille. Euroopan parlamentti rekisteröi kolmen kuukauden kuluessa rekisteröintipyynnön vastaanottamisesta säännöt tai jo rekisteröityjen sääntöjen muutoksen. Euroopan parlamentti tarkistaa säännöllisesti, että rekisteröidyt puolueet täyttävät edelleen tämän artiklan 1 ja 2 kohdassa asetetut edellytykset.4. Euroopan parlamentti julkistaa rekisteröidyt säännöt.[4] artiklaTarkistaminen1. Euroopan parlamentti voi jäsentensä neljäsosan pyynnöstä, jos nämä jäsenet edustavat vähintään kolmea Euroopan parlamentissa olevaa poliittista ryhmää, jäsentensä enemmistöllä tarkistaa, että eurooppalainen poliittinen puolue täyttää edelleen 3 artiklan 2 kohdan toisessa virkkeessä säädetyt edellytykset. Ennen tällaisen tarkistuksen toteuttamista Euroopan parlamentti kuulee kyseisen eurooppalaisen poliittisen puolueen edustajia ja pyytää arvovaltaisista henkilöistä muodostuvaa riippumatonta komiteaa antamaan lausuntonsa asiasta kohtuullisen ajan kuluessa.Jos Euroopan parlamentti tulee jäsentensä enemmistöllä siihen tulokseen, että edellytykset eivät enää täyty, kyseisen eurooppalaisen poliittisen puolueen säännöt poistetaan rekisteristä.2. Arvovaltaisista henkilöistä muodostuvassa riippumattomassa komiteassa on kolme jäsentä, joista Euroopan parlamentti, neuvosto ja komissio nimittää kukin yhden. Euroopan parlamentti järjestää komitean sihteeripalvelut ja rahoituksen.[5]artiklaRahoitus1. Voidakseen saada rahoitusta Euroopan yhteisöjen yleisestä talousarviosta eurooppalaisen poliittisen puolueen on osoitettava, että se on oikeushenkilö siinä jäsenvaltiossa, jossa sen kotipaikka sijaitsee, ja ettäa) sen edustajia on valittu Euroopan parlamenttiin tai kansallisiin parlamentteihin tai alueparlamentteihin tai alueneuvostoihin vähintään yhdessä kolmasosassa jäsenvaltioista taikkab) se on saanut vähintään viisi prosenttia äänistä vähintään yhdessä kolmasosassa jäsenvaltioista edellisissä Euroopan parlamentin vaaleissa.2. Rahoituksen saamiseksi eurooppalaisen poliittisen puolueen on jätettävä hakemus Euroopan parlamentille, joka päättää asiasta kahden kuukauden kuluessa ja hyväksyy vastaavat määrärahat sekä hallinnoi niitä.3. Rahoitusta saavan eurooppalaisen poliittisen puolueen ona) julkistettava vuosittain tulonsa ja menonsa sekä selvitys varoista ja veloistab) ilmoitettava rahoituslähteensä toimittamalla luettelo, jossa mainitaan lahjoittajat ja kunkin lahjoittajan antama määrä, lukuun ottamatta enintään 100 euron suuruisia lahjoituksia.Puolue ei saa hyväksyä- a) nimettömiä lahjoituksia- b) lahjoituksia Euroopan parlamentissa olevien poliittisten ryhmien talousarvioista- c) lahjoituksia oikeudellisilta tahoilta, joiden pääomasta enemmän kuin 50 prosenttia kuuluu valtiolle- d) lahjoituksia, jotka ylittävät 5 000 euroa vuodessa lahjoittajaa kohden, luonnollisilta henkilöiltä tai oikeushenkilöiltä, jotka eivät ole edellisessä c) luetelmakohdassa mainittuja oikeudellisia tahoja, sanotun kuitenkaan rajoittamatta kolmannen alakohdan säännösten soveltamista.Eurooppalaiseen poliittiseen puolueeseen kuuluvalta poliittiselta puolueelta saadut lahjoitukset voidaan hyväksyä.[6] artiklaRahoittamista koskeva kieltoEuroopan yhteisöjen yleisestä talousarviosta tai muista lähteistä saatavaa eurooppalaisten poliittisten puolueiden rahoitusta ei saa suoraan eikä välillisesti käyttää kansallisten poliittisten puolueiden rahoittamiseen.[7] artiklaMenojen luonneTämän asetuksen mukaisesti Euroopan yhteisöjen yleisestä talousarviosta saatavia varoja voidaan käyttää vain suoraan säännöissä esitettyihin tavoitteisiin liittyvien menojen kattamiseksi. Määrärahoja ei voida käyttää vaalikampanjoiden rahoittamiseen.Menoihin kuuluvat hallintomenot sekä tekniseen tukeen, kokouksiin, tutkimuksiin, tiedotukseen ja julkaisuihin liittyvät menot.[8] artiklaTäytäntöönpano ja valvonta1. Eurooppalaisten poliittisten puolueiden rahoitukseen varattavat määrärahat määritellään talousarviomenettelyn mukaisesti ja pannaan täytäntöön Euroopan yhteisöjen yleiseen talousarvioon sovellettavan varainhoitoasetuksen säännösten mukaisesti.2. Irtain ja kiinteä omaisuus sekä niiden poistot on arvostettava komission asetuksen (EY) N:o 2909/2000 [4] mukaisesti.[4]  EYVL L 336, 30.12.2000, s.75.3. Tämän asetuksen nojalla myönnettyä rahoitusta valvotaan varainhoitoasetuksen ja sen soveltamissääntöjen mukaisesti.Valvontaan kuuluu myös ulkopuolisen ja riippumattoman tilintarkastajan antama vuosittainen tilintarkastuslausunto. Tämä lausunto toimitetaan kuuden kuukauden kuluessa kyseisen varainhoitovuoden päättymisestä Euroopan parlamentille ja tilintarkastustuomioistuimelle.4. Eurooppalaisten poliittisten puolueiden Euroopan yhteisöjen yleisestä talousarviosta epäasianmukaisesti saamat varat on palautettava.5. Talousarviorahoitusta saavat eurooppalaiset poliittiset puolueet antavat tilintarkastustuomioistuimelle kaikki sen pyytämät asiakirjat ja tiedot, jotka ovat sen tehtävän täyttämiseksi tarpeen.Jos eurooppalaiset poliittiset puolueet sitoutuvat menoihin yhdessä kansallisten puolueiden ja muiden järjestöjen kanssa, eurooppalaisten poliittisten puolueiden menoista on esitettävä todisteet tilintarkastustuomioistuimelle.6. Eurooppalaisten poliittisten puolueiden, kun ne käsitetään yleistä eurooppalaista etua edistäviksi järjestöiksi, rahoitukseen ei sovelleta tällaisen rahoituksen vähentymistä koskevan varainhoitoasetuksen 113 artiklan säännöksiä.[9] artiklaJakaminen1. Käytettävissä olevat määrärahat jaetaan vuosittain seuraavasti:a) 15 prosenttia jaetaan yhtä suuriin osiin niiden eurooppalaisten poliittisten puolueiden kesken, jotka täyttävät 5 artiklassa asetetut edellytyksetb) 85 prosenttia jaetaan edustajien määrän mukaisessa suhteessa niiden eurooppalaisten poliittisten puolueiden kesken, jotka täyttävät 5 artiklassa asetetut edellytykset ja joilla on edustajia Euroopan parlamentissa.Näitä säännöksiä sovellettaessa Euroopan parlamentin jäsen voi kuulua vain yhteen eurooppalaiseen poliittiseen puolueeseen.2. Euroopan yhteisöjen yleisestä talousarviosta myönnetty rahoitus, tämän asetuksen mukainen rahoitus mukaan luettuna, saa olla enintään 75 prosenttia eurooppalaisen poliittisen puolueen talousarviosta. Toteennäyttövelvollisuus kuuluu kyseiselle eurooppalaiselle poliittiselle puolueelle.[10] artiklaTekninen tukiKaikki Euroopan parlamentin poliittisille puolueille antama tekninen tuki perustuu yhtäläisen kohtelun periaatteeseen, myönnetään vähintään yhtä edullisin edellytyksin kuin muille sellaisille ulkopuolisille järjestöille ja yhdistyksille, joille on mahdollista myöntää samanlaista tukea, ja toimitetaan laskua ja maksua vastaan.[11] artiklaVoimaantuloTämä asetus tulee voimaan kolmen kuukauden kuluttua siitä, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala(t): Eurooppalaiset poliittiset puolueetToiminnan ala(t)Toimenpiteen nimi: Eurooppalaisten poliittisten puolueiden säännöt ja rahoitus1. BUDJETTIKOHTA/-KOHDATBudjettikohta 3710 "Avustukset eurooppalaisten poliittisten puolueiden hyväksi" talousarvion pääluokassa I (parlamentti).2. NUMEROTIEDOT2.1 Toimenpiteen kokonaismäärärahat (B osa): milj. euroa maksusitoumusmäärärahoina8,4 miljoonaa vuosittain.2.1 Toimenpiteen kokonaismäärärahat (B osa): milj. euroa maksusitoumusmäärärahoina2.2 Toimenpiteen soveltamisaika:Ei määritelty. Määrärahoista päätetään erikseen vuosittain.2.3 Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)&gt;TAULUKON PAIKKA&gt;b) Tekninen ja hallinnollinen apu ja tukimenot (vrt. kohta 6.1.2)&gt;TAULUKON PAIKKA&gt;&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4 Yhteensopivuus ohjelmasuunnitelman ja rahoitusnäkymien kanssa[X] Ehdotus on tehdyn ohjelmasuunnitelman mukainen.2.5 Vaikutukset tuloihin: [5][5]  Lisätietoja erillisessä asiakirjassa.[X] Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOT&gt;TAULUKON PAIKKA&gt;4. OIKEUSPERUSTAEY:n perustamissopimuksen 191 artikla.5. KUVAUS JA PERUSTELUT5.1 Yhteisön toiminnan tarve [6][6]  Lisätietoja erillisessä asiakirjassa.Perustamissopimuksen 191 artikla antaa lainsäätäjälle valtuudet säädellä eurooppalaisten poliittisten puolueiden sääntöjä ja rahoitusta. Asetuksen tavoitteena on luoda vakaat, selkeät ja perustellut puitteet eurooppalaisten poliittisten puolueiden rahoitukselle. On selkeästikin välttämätöntä järjestää osa puolueiden rahoituksesta yhteisön talousarviosta, jotta ne voisivat täyttää perustamissopimuksessa asetetut tavoitteet sillä tavoin, että otetaan huomioon talousarvioista poliittisille ryhmille nykyisin myönnettävää rahoitusta koskeva tilintarkastustuomioistuimen kritiikki.5.2 Suunnitellut toimet ja yhteisön rahoitustukea koskevat yksityiskohtaiset säännötEdunsaajat ovat rekisteröityjä eurooppalaisia poliittisia puolueita, jotka täyttävät asetuksessa säädetyt edellytykset siten, että ne voivat täyttää perustamissopimuksen 191 artiklassa niille asetetut tavoitteet.5.3 Toteutusmenetelmät8,4 miljoonaa euroa. Tämä luku on arvio enimmäismäärästä, jonka eurooppalaiset puolueet voivat saada, kun otetaan huomioon niiden omat varat ja tarve noudattaa asetuksen 9 artiklaa, jossa säädetään, että yhteisön rahoituksen osuus saa olla enintään 75 prosenttia puolueen kokonaistalousarviosta.Avustukset jokaiselle viidelle nykyiselle eurooppalaiselle poliittiselle puolueelle. Kukin puolue saa avustuksen, jonka osuus puolueen kokonaistalousarviosta saa olla enintään 75 prosenttia. Tämä avustus voi koostua kahdesta osasta:i) Kaikki avustuksen myöntämisedellytykset täyttävät puolueet voivat saada yhtä suuren osan, 15 prosenttia kokonaistalousarviosta.ii) Puolueet, joilla on edustajia Euroopan parlamentissa, voivat saada määrän, joka perustuu Euroopan parlamentissa olevien kyseisen puolueen edustajien määrään. Määrä lasketaan seuraavasti:&gt;VIITTAUS KAAVIOON&gt;6. TALOUDELLISET VAIKUTUKSET6.1 Kokonaisrahoitusvaikutus, B osa (koko ohjelmakaudeksi)(Alla olevassa taulukossa ilmoitettujen kokonaismäärien laskutapa on esitettävä taulukossa 6.2 esitetyn jaottelun avulla.)6.1.1 RahoitustukiSitoumukset (miljoonaa euroa, kolmen desimaalin tarkkuudella)&gt;TAULUKON PAIKKA&gt;6.1.2 Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat)&gt;TAULUKON PAIKKA&gt;6.2 Toimenpidekohtainen kustannuslaskelma, B osa (koko ohjelmakaudeksi) [7][7]  Lisätietoja erillisessä asiakirjassa.(Jos toimia on useita, on ilmoitettava kuhunkin toimeen kuuluvista konkreettisista toimenpiteistä tarkat tiedot suoritteiden laajuuden ja kustannusten arviointia varten.)Sitoumukset (miljoonaa euroa, kolmen desimaalin tarkkuudella)&gt;TAULUKON PAIKKA&gt;Laskutapa on tarvittaessa selitettävä.7. VAIKUTUKSET HENKILÖSTÖÖN JA HALLINTOMENOIHINTarvittavat henkilöstö- ja hallintotarpeet voidaan täyttää vuoden 2004 talousarviosta Euroopan parlamentille myönnettävien henkilöstöresurssien puitteissa.7.1 Vaikutus henkilöstöön&gt;TAULUKON PAIKKA&gt;7.2 Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.7.3 Muut toimenpiteestä johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.1 Ilmoittakaa komiteatyyppi ja se, mihin ryhmään se kuuluu.&gt;TAULUKON PAIKKA&gt;8. SEURANTA JA ARVIOINTIParlamentti tarkastelee asetuksen täytäntöönpanoa jatkuvasti tarkastusten ja eurooppalaisten poliittisten puolueiden julkaisemien talousarvioiden pohjalta ja arvioi toimia jatkuvasti vuosittaisen talousarviomenettelyn puitteissa.9. PETOSTEN TORJUNTATOIMETAsetuksessa edellytetään eurooppalaisten poliittisten puolueiden noudattavan varainhoitoasetuksen säännöksiä, julkistavan tilinsä ja toimittavan ne parlamentille ja tilintarkastustuomioistuimelle.